**Οδηγίες για την υποβολή εποπτικών πληροφοριών προς την Τράπεζα της Ελλάδος**

**Α. Πεδίο εφαρμογής**

Υπόχρεοι για την υποβολή εποπτικών πληροφοριών είναι Ταμεία Προαιρετικής Επαγγελματικής Ασφάλισης (ΤΕΑ) που εμπίπτουν στις ρυθμίσεις της IORP II και υποβάλλουν πληροφορίες βάσει των άρθρων 42 και 59 του ν. 5078/2023 και των οικείων διατάξεων των σχετικών Υπουργικών [Αποφάσεων](https://www.bankofgreece.gr/kiries-leitourgies/epopteia/tameia-epaggelmatikhs-asfalishs/thesmiko-plaisio).

**Β. Τρόπος υποβολής**

Με αρχεία συνημμένα σε μηνύματα ηλεκτρονικού ταχυδρομείου κρυπτογραφημένα και υπογεγραμμένα με ψηφιακό πιστοποιητικό. Η κρυπτογράφηση θα γίνεται με το προβλεπόμενο δημόσιο κλειδί της Τράπεζας της Ελλάδος.

Για την ασφαλή επικοινωνία με την Τράπεζα της Ελλάδος, τα εποπτευόμενα ιδρύματα χρησιμοποιούν απαραίτητα ψηφιακό πιστοποιητικό που ακολουθεί το πρότυπο (standard) S/MIME και εκδίδεται από οποιαδήποτε Αναγνωρισμένη Αρχή Πιστοποίησης, εγχώρια ή της αλλοδαπής.

Αναγνωρισμένες Αρχές Πιστοποίησης θεωρούνται όσες περιλαμβάνονται στον πλέον πρόσφατο κατάλογο [Microsoft Trusted Root Program](https://ccadb.my.salesforce-sites.com/microsoft/IncludedCACertificateReportForMSFT) ή είναι υποκείμενες αυτών, έχουν την ένδειξη «Secure Email» στη στήλη «Microsoft EKUs» και την ένδειξη «Included» στη στήλη «Microsoft Status».

**Γ. Προδιαγραφές υποβολής μηνύματος ηλεκτρονικού ταχυδρομείου**

1. Το υποβαλλόμενο μήνυμα αποστέλλεται μόνο από διευθύνσεις ηλεκτρονικού ταχυδρομείου που προηγουμένως έχουν γνωστοποιηθεί αρμοδίως με μήνυμα στην ηλεκτρονική διεύθυνση της ΔΕΕΙΑ teasupervision@bankofgreece.gr που έχει ως θέμα «**Λογαριασμοί ηλεκτρονικού ταχυδρομείου της *… (Κωδικός και επωνυμία επιχείρησης)...* για υποβολή πληροφοριών στην Τράπεζα της Ελλάδος**».
2. Μετά την ψηφιακή υπογραφή του μηνύματος, δεν επιτρέπεται τροποποίησή του, π.χ. με προσθήκη δηλώσεων αποποίησης ευθύνης (disclaimers).
3. Επιτρέπεται η επισύναψη ενός μόνο αρχείου, συμπιεσμένου ή μη. Στην περίπτωση συμπιεσμένου αρχείου, οι επιτρεπτοί μορφότυποι είναι .zip και .rar (πλην RAR5 ή νεότερου).
4. Οι εποπτικές πληροφορίες υποβάλλονται στην ειδική ηλεκτρονική διεύθυνση: spi-prod@bankofgreece.gr.
5. Το μέγιστο επιτρεπόμενο μέγεθος διαβιβαζόμενου αρχείου είναι 10 ΜΒ.

Για τα μη προδιαγεγραμμένα υποδείγματα υπάρχει επιπλέον η δυνατότητα υποβολής αρχείου μεγαλύτερου μεγέθους ακολουθώντας τα παρακάτω βήματα:

i. Το αρχείο θα συμπιεστεί με μορφότυπο .rar σε τόμους (parts) μεγέθους μικρότερου των 10 ΜΒ, και

ii. Κάθε τόμος θα υποβληθεί με ξεχωριστό μήνυμα.

iii. Η αποστολή όλων των τόμων πρέπει να έχει ολοκληρωθεί εντός μιας (1) ώρας, διαφορετικά ο αποστολέας θα αναγκαστεί να μετονομάσει το αρχείο και να επαναλάβει τη διαδικασία συμπίεσης και αποστολής.

1. Επιτρέπεται η υποβολή με το ίδιο θέμα για υποβολή νέου συνημμένου αρχείου (ορθή επανάληψη). Στο όνομα του συνημμένου αρχείου θα αποδίδεται η σειρά έκδοσης του (π.χ. NameVerX\_YYYYMMDDHH).
2. Το θέμα του μηνύματος θα περιλαμβάνει τα εξής στοιχεία που προδιαγράφονται από την Τράπεζα της Ελλάδος:

i. Κωδικός Επιχείρησης (ΚΩΕ) για τον καθορισμό της επιχείρησης.

Θα περικλείεται μεταξύ των χαρακτήρων $$ χωρίς κενά.

ii. Κωδικός Θεματικής Περιοχής (ΚΩΘΠ) για τον καθορισμό των πληροφοριών του συνημμένου αρχείου.

Θα περικλείεται μεταξύ των χαρακτήρων ## χωρίς κενά.

iii. Κωδικός Περιόδου (ΚΩΠ) για τον καθορισμό της περιόδου αναφοράς του συνημμένου αρχείου.

Θα περικλείεται μεταξύ των χαρακτήρων %% χωρίς κενά. Η περίοδος θα αφορά στο έτος και τον μήνα αναφοράς του αρχείου και θα συντάσσεται στη μορφή: %%έτος/n%%, όπου n=μήνας, με τιμές από 1 έως 12.

iv. Σημείωση για τον καθορισμό υποκατηγορίας της Θεματικής Περιοχής (βλ. 7ii).

Θα καταγράφεται είτε στην αρχή είτε στο τέλος του θέματος του μηνύματος για τις ειδικές περιπτώσεις για τις οποίες πρέπει να καθοριστεί υποκατηγορία της Θεματικής Περιοχής.

Επιτρέπεται σειρά αναγραφής των 4 κωδικών όπως προαναφέρεται ($$ΚΩΕ$$ ##ΚΩΘΠ##%%ΚΩΠ%%ΣΗΜΕΙΩΣΗ), καθώς και με οποιαδήποτε άλλη σειρά με την προϋπόθεση να αναγράφονται τα σωστά σύμβολα $, #, % χωρίς κενά πριν και μετά από κάθε κωδικό.

1. Επιτρέπεται η επισύναψη αρχείου με πληροφορίες που προβλέπονται για κάθε ΚΩΘΠ.
2. Θα υπάρχει συνέπεια στις πληροφορίες του θέματος του μηνύματος και του συνημμένου αρχείου, δηλαδή στα στοιχεία ταυτότητας της επιχείρησης και στο θέμα των υποβαλλόμενων πληροφοριών.

**Δ. Προδιαγραφές συνημμένου υποδείγματος excel**

Για κάθε ημερομηνία αναφοράς θα συμπληρώνεται η προβλεπόμενη έκδοση υποδείγματος όπως προσδιορίζεται από την Τράπεζα της Ελλάδος.

**ΣΤ. Ενημέρωση παραλαβής μηνύματος**

Παραλαμβάνεται μόνο αν όλες οι προδιαγραφές υποβολής μηνύματος και συνημμένου υποδείγματος ικανοποιούνται.

Ο αποστολέας λαμβάνει αυτομάτως ενημέρωση για λήψη των υποβληθέντων όπου περιλαμβάνεται και ο αριθμός πρωτοκόλλου της ΔΕΕΙΑ. Αυτή η ενημέρωση δεν αφορά επιβεβαίωση της ορθότητας των υποβληθέντων.